Presentibus et futuris sancte ecclesie filiis his litteris notum facimus quod Rainaldus, dominus castri Sancti Romani, et Rainaldus et Ansericus ac Wido et Tetbaldus, patrui ejus, et Ansericus, filius Rainaldi, et Galterius, filius Wilelmi, ac Robertus de Cuceo et Hugo Rufus necnon et Anselmus et Galterius, fratres, qui sunt de Ivriaco et Lambertus de Vort Walterius quoque de Nulliaco ac Lebaldus de Malimonte et Hugo Bernardi et Walterius et Petrus Brutinus, fratres, qui sunt de Gibriaco, et Lebaldus Puel ac Garnerius Rocherant et Galterius, prepositus Anserici, ac Herembertus de Valle et Lambertus de Tilliaco et Petrus de Grin et Arnulfus de Colonce concesserunt sancte Marie de Firmitate et monachis illius loci terram que jacet circa puteum Davane, ex toto liberam, nichil sibi retinentes. Hanc terram crucibus erectis ac fixis designaverunt Garnerius et Galterius monachis illis, ex precepto Rainaldi domini castri et aliorum qui hoc donum fecerunt. Et hii sunt qui huic designatione interfuerunt: domnus Stephanus, Cisterciensis ecclesie abbas, ac domnus Opiro, abbas de Firmitate, et monachi ejus duo, Durannus scilicet prior et Lodovicus, Rainaldus quoque de Sancto Romano, Galterius filius Guilelmi, Robertus de Cuceo, Hugo Rufus, Anselmus de Ivriaco, Letbaldus Puel, Lambertus de Bealna, Arnulfus de Ivriaco, Wido de Normis. Et notandum vero quod Anselmus de Ivriaco et Galterius frater ejus predictis monachis Firmitatis dederunt et concesserunt omnes usus necessarios ad pastus pecorum et animalium in tota potestate Ivriaci. Hujus rei testes: Hugo Rufus, Lebaldus de Malimont, Galterius de Orchis, Stephanus de Orchis.